Valve Corporation

Valve Corporation on USA videomänge tootev ettevõte, mis on asutatud 1996. aastal. Firma esimees on Gabe Newell. Ettevõte on loonud näiteks mängud „Left 4 Dead“, „Portal“, „Half-Life“ ja „Team Fortress 2“. Ettevõte asub Washingtoni osariigis Bellevue linnas. Selle asutasid Microsofti endised töötajad Gabe Newell ja Mike Harrington. Firma on kuulus oma esimese toote, videomängu „Half-Life“ poolest, kuid samas ka mänguplatvormi Steam ning ka mängumootori Source poolest. Viimast on kasutatud igas Valve'i videomängus. Valve'i asutasid 24. augustil 1996 tarkvarafirma Microsoft kauaaegsed töötajad Gabe Newell ja Mike Harrington. Firma asutati USA Washingtoni osariigis Kirklandis, kuid 2003. aastal kolis see üle Bellevue linna. Pärast videomängu „Half-Life“ meeletut edu töötas Valve'i meeskond modifikatsioonide ja mängu järgede kallal. Üldse on Valve tuntud oma silmapaistva toetusega nendele keskkondadele, mis tegelevad modifikatsioonide arendamisega Valve'i mängudele. Valve on ka aktiivselt aidanud arendada ja rahastada Linuxi tuuma ja paljut sellega seonduvat, eriti graafilise poole pealt. Heaks näiteks on ACO (AMD COmpiler) varjutaja kompilaatori arenduse rahastamine, et see saaks Mesa3D AMD graafikakaartide Vulkani RADV ja OpenGLi radeonSI draiverite tunduvalt aeglasema ja raskesti uuendatavama LLVMil põhineva analoogi vastu välja vahetada.  Pikemalt artiklis Steam Valve avalikustas oma mängude platvormi Steam aastal 2002. Algul peeti seda lihtsalt mängude uuendamise platvormiks, kuid hiljem tuli välja, et see sisaldab ka mängude müümise võimalust ning samuti on sellesse ehitatud digitaalõiguste võrk, et hoida ära piraatlust. Valve ise on väga jõudsalt ehitanud tuge oma mängudele läbi Steami platvormi. Näiteks on mängule „Team Fortress 2“ välja lastud rohkelt uuendusi. Mängudel „Team Fortress 2“, „Dota 2“ ja „Counter-Strike: Global Offensive“ on Steamis oma eraldi pood, kust on võimalik osta mängusiseseid esemeid ning samuti on olemas ka turg, mille kaudu mängijad saavad ise oma soetatud asju teistele mängijatele müüa. Praeguseks on Steami kaudu võimalik soetada üle 3400 mängu ja 2014. aasta jaanuaris teatas Valve, et nende platvormil on üle 75 miljoni aktiivse kasutaja üle maailma.  Pikemalt artiklis Steam Machine Gabe Newell on öelnud, et talle ei meeldi, millise suuna on Microsoft oma operatsioonisüsteemidega võtnud, muutudes Apple'i sarnaseks ning väites, et Windows 8 oma muutustega on „katastroof kõikidele arvutiga töötajatele“. Samas intervjuus väitis Newell, et Linux oleks tunduvalt parem Steami jaoks, kuid kahjuks ei ole sellele operatsioonisüsteemile palju mänge loodud. Aastal 2012 teatas Valve, et nad töötavad konsooli ja arvuti hübriidi kallal, mis sai algselt meedialt nime „Steam Box“. Tegelikuks konsooli nimeks saab Steam Machine ja see hakkab kasutama Linuxi põhjal ehitatud operatsioonisüsteemi SteamOS, mis on kättesaadav vabavarana ning samuti on platvormiga kaasas nende enda välja töötatud mängukontroller. Steam Machine peaks Valve'i kohaselt tooma arvutiga mängimise võimaluse inimeste elutuppa. 2018. aasta lõpu poole tegi Valve avalikuks Wineil põhineva Proton ühilduvuskihi Microsoft Windowsile mõeldud videomängude käivitamiseks. Proton erineb tavalisest Wine-st sellega, et sisaldab veaparandusi ja täiendusi, mis ei ole veel, või mida sootukski ei soovita ülemjooksus vastu võtta, nagu näiteks Vulkanil-põhinev Direct3D 9-11 ühilduvuskiht DXVK. Brier Dudley (4. november 2013). "A glimpse of Valve's Steam Machine, controller design and hardware plans". Seattle Times. Originaali arhiivikoopia seisuga 6. juuli 2017. Vaadatud 11. jaanuar 2015. "Help us test ACO, a new Mesa shader compiler for AMD graphics!". Steam Community. 3. juuli 2019. Vaadatud 15. september 2021. Michael Larabel (3. juuli 2019). "Valve Has Been Developing A New Mesa Vulkan Shader Compiler For Radeon". Jason Evangelho (11. juuli 2019). "Valve's Latest Linux Gaming Work Is Boosting AMD Vulkan Framerates By Up To 44 Percent". Michael Larabel (18. september 2019). "Valve's ACO Shader Compiler Under Review For The Mesa Radeon Vulkan Driver". "GDC 2002: Valve unveils Steam". GameSpot.com. 22. märts 2002. Vaadatud 11. jaanuar 2015. "Steam has 75 million active users, Valve announces at Dev Days". Joystiq. 15. jaanuar 2014. Vaadatud 11. jaanuar 2015. "Gabe Newell: "Windows 8 Is Kind of a Catastrophe"". IGN. 25. juuli 2012. Vaadatud 11. jaanuar 2015. Davies Marsh (9. detsember 2012). "Valve confirms Steam Box – a "very controlled" PC for the living room". PC Gamer. Vaadatud 11. jaanuar 2015. Newman Jared (18. märts 2013). "Valve's Steam Box: The plot thickens for PC-based game consoles". PC World. Vaadatud 11. jaanuaril 2015. "Introducing a new version of Steam Play". Steam Community. 22.08.2018. Michael Larabel (24.08.2018). "Valve Offers Up Proton Beta For Testing Steam Play Enhancements". Phoronix. Michael Larabel (27.03.2019). "A Lot Of Valve's Proton Work Is Landing Back In Upstream Wine". Phoronix.